ในวิดิโอสั้นๆ นี้เราจะนำเสนอวิธีการสร้าง
ในการสร้างหนังสือป๊อปอัพ เพื่ออธิบายแผ่นพื้นโลก
มหาทวีปแพนเจียแยกออกจากกันเมื่อ 200,000,000 ปีก่อน
แต่แผ่นเปลือกโลกไม่ได้หยุดเคลื่อนที่
ด้วยแอนิเมชั่น เราสามารถแสดงการขยับ ได้อย่างง่ายดายด้วยรูปวาด
แต่เราคิดว่ามันจะน่าสนใจกว่า ในการแสดงการเคลื่อนของแผ่นหินแผ่นยักษ์
ด้วยวัสดุที่จับต้องได้และขยับได้
ความคิดในการทำหนังสือป๊อปอัพจึงเกิดขึ้น
(ดนตรี)
ในการทำหนังสือป๊อปอัพของคุณเอง คุณต้องการอุปกรณ์พื้นฐาน
เช่น กรรไกร มีดเอกแซคโต กาว เทปกาวสองหน้า ไม้บรรทัด
ไม้รีดกระดาษหรืออุปกรณ์สำหรับพับอื่นๆ และแน่นอน กระดาษ
ในบทเรียนนี้เราจะเริ่มที่การกำหนดรูปแบบ
โดยการทำภาพประกอบและกำหนด
ดีไซน์ สี รูปร่างและองค์ประกอบ ที่เราต้องการในแต่ละหน้าหรือหน้าคู่
คุณสามารถทำภาพประกอบที่ซับซ้อนกว่านี้ได้ แต่เราต้องการจะแสดงบทเรียนนี้
แบบง่ายๆด้วยการเล่นกับรูปร่างและสี
ในการนึกภาพและกำหนดรูปแบบของหนังสือป๊อปอัพ
คุณอาจจะต้องร่างภาพด้วยดินสอและกระดาษ
และวางแผนการขยับสำหรับแต่ละหน้า
วางแผนให้มากที่สุดเท่าที่จะทำได้
รูปร่างพื้นฐานต่างๆ วิธีเชื่อมเข้าด้วยกัน และวิธีขยับที่ต้องการ
ส่วนไหนที่ต้องการให้ตั้งขึ้นมาก่อน
ท้าทายตัวเอง
และค้นพบความเป็นไปได้มากมายในการ ทำให้องค์ประกอบหลักในหน้ากระดาษตั้งขึ้นมา
ขั้นตอนต่อไป ทำหน้าจำลองขึ้นมา
และลองดูว่าความคิดอันเฉียบแหลมของคุณ
จะสามารถเปลี่ยนจากแบบร่าง เป็นต้นแบบจริงได้หรือไม่
แทนที่จะใช้กระดาษดีๆ เริ่มจากของถูกๆก่อน
ลองเจอความผิดพลาดและปรับแก้
ต้นแบบนี้จะช่วยให้คุณเห็นว่าแบบร่างตั้งต้น ของคุณจะเป็นรูปเป็นร่างขึ้นมาได้อย่างไร
คุณจะต้องวาดชิ้นส่วนทั้งหมดลงบนกระดาษ
ทั้งชิ้นหลัก ชิ้นรองและตัวพับ
คุณอาจจะแปลกใจที่มีการพับแค่สองแบบ
ที่จะทำให้องค์ประกอบตั้งขึ้นมา อย่างที่ต้องการ
การพับแบบขั้นบันไดและการพับรูปตัว V
คุณจะเห็นได้ว่าเราใช้การพับขั้นบันได
ในการทำให้แต่ละชั้นของโลกเด้งออกมา
จากนั้น ตัดทุกชิ้นส่วนออกมา ประกอบเข้าด้วยกันด้วยกาว
หรือเทปกาวสองหน้า
(ดนตรี)
หลังจากการลองผิดลองถูก ตรวจสอบดูว่า
องค์ประกอบ รูปร่างและตำแหน่งต่างๆ ขยับอย่างที่คุณจินตนาการไว้
และพับเรียบร้อยเมื่อปิดและเปิด
(ดนตรี)
หลังจากต้นแบบผ่านการทดสอบและเสร็จสมบูรณ์แล้ว
คุณสามารถไปสู่ขั้นตอนทำชิ้นงานจริงแบบมีสี
วาดหรือลงสีป๊อปอัพตามใจชอบ
ในบทเรียนนี้
เราใช้แค่การเล่นกับรูปร่างง่ายๆและสีต่างๆ
ในการสร้างโลกที่มีการขยับของแผ่นทวีป อย่างที่เราจินตนาการไว้
(ดนตรี)
ในตอนที่เราวางแผ่นแต่ละหน้า เราต้องการให้บางองค์ประกอบ
ขยับอย่างเป็นอิสระจากหนังสือป๊อปอัพทั่วๆไป
โดยใช้การแต่งภาพเล็กน้อยและแอนิเมชั่น
เราต้องวางแผนอย่างรอบคอบ และใช้เทคนิกบางอย่างด้วย
เหมือนทุกครั้ง เวลาที่ทำภาพหยุดเคลื่อนไหว
คุณจะต้องมีความคิดสร้างสรรค์ และใช้อุปกรณ์ต่างๆที่ไม่ธรรมดา
เพื่อให้ได้ผลลัพธ์ที่ต้องการ
ในช็อตนี้ นกจะต้องบินผ่านหน้ากระดาษ และออกนอกขอบหนังสือไป
เราใช้กาวดินน้ำมันขยับก้อนเมฆผ่านหน้ากระดาษ
เมื่อก้อนเมฆออกนอกหน้ากระดาษ มันจะโดนตัด
เพื่อสร้างภาพเสมือนว่าเมฆลอยออกไป
ในตอนที่หน้าหนังสือปิดลงในตอนจบ
เราต้องเปิดทีละหน้า ค้ำแต่ละจุดไว้
ให้นานพอที่จะถ่ายภาพออกมาแต่ละเฟรม
เราใช้ลวดหนีบกระดาษ ลิ่ม กาวดินน้ำมัน
และของเล็กๆน้อยๆที่ใช้ได้ แทบทุกอย่างเท่าที่คุณจะคิดออก
เมื่อทุกเฟรมถูกถ่ายจนครบแล้ว
เราเอามันมารวมเข้าด้วยกัน
เพื่อทำให้เหมือนหนังสือป๊อปอัพขยับเองได้
ทีนี้ลองนึกถึงโอกาสพิเศษ
ที่คุณจะทำไห้ใครบางคนแปลกใจ ด้วยการ์ดป๊อปอัพที่ไม่เหมือนใครของคุณ
หรือเรื่องราวที่คุณอยากเล่า
แล้วเริ่มต้นวางแผนสร้างหนังสือป๊อปอัพของคุณ